
2. Sistemul de iluminat public 
Coordonate geografice: 46°55′49″N 27°40′13″E
Tăcuta este o comună în județul Vaslui, Moldova, România, formată din satele Cujba, Dumasca, Focșeasca, Mircești, Protopopești, Sofieni și Tăcuta (reședința).
Atestată documentar de pe vremea lui Ștefan cel Mare, Tăcuta este cea mai nordică comună din județ, învecinandu-se la N, la E si la V cu localitati din județul Iasi.	
Teritoriu administrativ al Comunei Tăcuta se învecinează cu:
- la Nord- comuna Grajduri, județul Iași;
- la Est    - comuna Dobrovăț judetul Iași;
- la Sud-Est   - comuna Codaești judetul Vaslui;
- la Sud- comuna Dănești județul Vaslui.
- la Vest  - comuna Scânteia judetul Iași

Prezentul studiu are ca obiect fundamentarea modalităţii adecvate de gestiune (directă sau delegată) a serviciului de iluminat.

Serviciile de iluminat public cuprind totalitatea acțiunilor și activităților desfășurate la nivelul unităților administrativ-teritoriale sub autoritatea administrației publice locale, în scopul asigurării iluminatului public al localităților urbane și rurale.
Serviciile de iluminat public se realizează prin intermediul unei infrastructuri tehnico-edilitare specifice, denumită “sistem de iluminat public”.

Înființarea, organizarea, coordonarea și controlul funcționarii serviciului public de iluminat la nivelul unităților administrativ-teritoriale, precum și înfiițarea, dezvoltarea și modernizarea sistemelor de iluminat public constituie dreptul exclusiv al autorităților administrației publice locale.

Sistemele de iluminat public aparțin proprietății publice a unităților administrativ-teritoriale, cu excepțiile prevăzute de lege. Sistemele de iluminat public se amplasează, de regulă, pe terenuri care aparțin domeniului public și/sau privat al unităților administrativ-teritoriale.

Solicitarea beneficiarului este ca în cadrul serviciului de iluminat public să se realizeze activitățile de întreținere și menţinere a sistemului de iluminat public, montare și demontare instalaţii de iluminat ornamental festiv aflate în proprietatea beneficiarului și eventuale extinderi și modernizări solicitate de către beneficiar, care să ducă la eficientizarea sistemului de iluminat public fără investiţii majore.

Iluminatul public, are o arie largă de acțiune cu un impact direct asupra membrilor unei comunități locale, efectul său asupra gradului de confort și al siguranței este unul important și reprezintă unul din criteriile de calitate ale civilizației moderne, având rolul de a asigura atât orientarea și circulația în siguranță a pietonilor și a vehiculelor pe timp de noapte, cât și crearea unui ambient corespunzător în orele fără lumină naturală.



Iluminatul public trebuie să îndeplinească condițiile prevăzute de normele luminotehnice, fiziologice, de siguranță a circulației, și de estetică arhitectonică, în următoarele condiții:
1. utilizarea rațională a energiei electrice;
2. recuperarea costului investițiilor într-o perioadă considerată cât mai mică;
3. reducerea cheltuielilor anuale de exploatare a elementelor componente ale instalațiilor electrice de iluminat.
Realizarea unui iluminat corespunzator determină în special, reducerea riscului de accidente rutiere, reducerea numărului de agresiuni contra persoanelor, îmbunătățirea orientării în trafic, îmbunătățirea climatului social și cultural prin creșterea siguranței activităților pe durata nopții.

În acord cu dispozițiile art. 4 din Legea nr. 230/2006 a serviciului de iluminat public, sistemul reprezintă o componentă a infrastructurii tehnico-edilitare a fiecărei unități administrativ-teritoriale, care în conformitate cu Legea serviciilor comunitare de utilități public nr. 51/2006, publicată în Monitorul Oficial al României, Partea I, nr. 254 din 12 martie 2006, aparţine proprietăţii publice a acesteia.

Conform legii iluminatului public, fiecare primărie trebuie să aibă înființat un serviciu de iluminat public care să deservească sistemul de iluminat public așa cum este definit prin lege. Serviciile de iluminat public, așa cum au fost definite prin lege, fac parte din sfera serviciilor publice de gospodărie.

Organizarea și desfășurarea serviciului de iluminat public trebuie să asigure satisfacerea unor cerințe și nevoi de utilitate publică ale comunității locale, după cum urmează:
· îmbunătăţirea calităţii iluminatului public din comuna Tăcuta;
· optimizarea consumului de energie;
· garantarea permanenţei în funcţionarea iluminatului public;
· realizarea unui raport optim calitate/cost pentru perioada de derulare a contractului de cooperare şi un echilibru între riscurile şi beneficiile asumate prin contract (structura şi nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale);
· administrarea corectă și eficientă a bunurilor din proprietatea publică și a banilor publici;
· ridicarea gradului de civilizație, a confortului și a calității vieții;
· creșterea gradului de securitate individuală și colectivă în cadrul comunităților locale, precum și a gradului de siguranță a circulației rutiere și pietonale;
· susținerea și stimularea dezvoltării economico-sociale a localităților;
· punerea în valoare, printr-un iluminat adecvat, a elementelor arhitectonice și
· peisagistice ale localităților, precum și marcarea evenimentelor festive, a sărbătorilor legale sau religioase;


· funcţionarea şi exploatarea în condiţii de siguranţă, rentabilitate şi eficienţă economică a infrastructurii aferente serviciului;
· nediscriminarea și egalitatea tuturor consumatorilor prin asigurarea unui standard unitar calitativ și uniform răspândit teritorial în comunitate;
· dezvoltarea durabilă a sistemului de iluminat public;
· liberul acces la informații privind aceste servicii publice;
· transparență, consultarea și antrenarea în decizii a cetățenilor.

Eficiența serviciului de iluminat public influențează în mod direct mediul economic și social al unității administrativ-teritoriale. Calitatea iluminatului ca și serviciu comunitar poate determina în mod cert creșterea nivelului de siguranță la nivel local, descurajând săvârșirea de infracțiuni și contravenții în spațiul public.

 La nivelul întregii țări s-a manifestat în ultimii ani o preocupare deosebită în privința optimizării acestui serviciu, fiind verificate constant opțiunile autorităților locale pentru implementarea unor sisteme complexe de gestiune a iluminatului public.

În acord cu cele expuse, un sistem de iluminat public deficitar impietează elementelor de securitate ce activează zilnic în comunitate (poliție, jandarmerie, agenți de securitate ai companiilor private).
Din perspectiva securității comunității, efectul imediat al unui iluminat public ineficient este suprasolicitarea personalului disponibil însărcinat cu activitatea de prevenție a faptelor antisociale, fie ele infracționale sau contravenționale. 

Iluminatul public poate conduce așadar la creșterea gradului de monitorizare activă sau pasivă a spațiilor publice din cadrul comunității, ajutând la prevenirea și combaterea infracțiunilor si criminalității, sporind eficiența intervențiilor operative în cazul unor amenințări la adresa integrității persoanelor sau a bunurilor proprietate publică sau privată.
Numărul de infracțiuni de furt, de tâlhărie, de distrugere, de loviri și alte violențe crește în cadrul acelor comunități care nu beneficiază de un iluminat corespunzător pe timpul nopții. 

Legea nr. 230/2006 privind iluminatul public stabilește în cuprinsul art. 8 alin. (1) o competență exclusivă a autorităților administrației publice locale în privința înființării, organizării, coordonării, monitorizării și controlului funcționării serviciului de iluminat public de la nivelul unităților administrativ-teritoriale.

Totodată, în sarcina autorităților publice locale legea impune și atributul dezvoltării, modernizării, administrării și exploatării serviciului de iluminat public astfel încât parametrii reali ai acestui serviciu să fie în acord cu principiile enunțate în art. 9 și art. 10 din cuprinsul Ordinului nr. 86 din 20/03/2007 al Autorității Naționale de Reglementare pentru Serviciile Publice de Gospodărire Comunală.


Autorităţile administraţiei publice locale sunt obligate așadar ope legis să asigure gestiunea serviciului de iluminat public pe criterii de competitivitate şi eficienţă economică şi managerială, având ca obiectiv atingerea şi respectarea indicatorilor de performanţă a serviciului, stabiliţi prin contractul de delegare a gestiunii, respectiv prin hotărârea de dare în administrare, în cazul gestiunii directe și implicit prin legislația menționată anterior.

Aceeași competență exclusivă în domeniul iluminatului public este stabilită și prin prevederile Regulamentului cadru al Serviciului de iluminat public din Ordinul nr. 86 din 20/03/2007 al Autorității Naționale de Reglementare pentru Serviciile Publice de Gospodărire Comunală, respectiv, în art. 4 alin. (1): “înfiinţarea, organizarea, coordonarea, monitorizarea şi controlul funcţionării serviciului de iluminat public la nivelul unităţilor administrativ-teritoriale, precum şi înfiinţarea, dezvoltarea, modernizarea, administrarea şi exploatarea sistemelor de iluminat public intră în competenţa exclusivă a autorităţilor administraţiei publice locale”.

În conformitate cu prevederile art. 10, lit. d din Legea 230/2006 a serviciului de iluminat public, în sarcina autorităților administrației publice locale intră adoptarea/emiterea hotărârilor/dispozițiilor privind darea în administrare sau delegarea gestiunii serviciului de iluminat public, precum și încredințarea exploatării bunurilor aparținând patrimoniului public sau privat al localităților, aferente serviciului, conform prevederilor legale in vigoare. 

Dispozițiile art. 10 lit. d) din Lege sunt prevăzute în mod complementar celor de la lit. h) a aceluiași articol, unde se prevede o responsabilitate a autorității publice locale în privința gestionării contractului de delegare a gestiunii serviciului, astfel încât în ipoteza nerespectării obiectivelor stabilite prin convenția în cauză, prin regulament, caiet de sarcini sau chiar lege, autoritatea să aibă posibilitatea denunțării unilaterale.

2.1 Scopul studiului de oportunitate
Studiul de oportunitate are ca scop identificarea și aplicarea soluțiilor de organizare a serviciului de iluminat public din comuna TĂCUTA, județul Vaslui.
Autoritățile administrației publice locale trebuie să asigure gestiunea serviciului de iluminat public pe criterii de competitivitate și eficientță economică și managerială, având ca obiectiv atingerea și respectarea indicatorilor de performanță a serviciului.

Unitatea administrativ teritorială Tăcuta va urmări obținerea unui serviciu de iluminat public corespunzator interesului general al comunității locale pe care o reprezintă, în conformitate cu legislația în vigoare și cu reglementarile C.I.E.

Studiul de oportunitate s-a întocmit la solicitarea primăriei Tăcuta care are datoria de a alege modul de gestiune pretabil nevoilor comunei, prin parcurgerea tuturor  etapelor și reglementărilor legale.



Studiul de oportunitate și caietele de sarcini se vor aproba prin hotărâre de Consiliului Local. Studiul de oportunitate face parte din documentația de delegare a gestiunii serviciului de iluminat public din comuna Tăcuta. 
Desfășurarea activitătii de iluminat public în comuna Tăcuta se poate efectua prin două modalități, respectiv prin gestiune directă și prin gestiune delegată.

2.2 Obiectul delegării
Organizarea și desfășurarea serviciului de iluminat public trebuie să asigure satisfacerea unor cerințe și nevoi de utilitate publică ale comunității locale, după cum urmează:
· garantarea permanenţei în funcţionare a iluminatului public prin respectarea parametrilor specifici sistemului de iluminat caracteristici claselor de drum aşa cum sunt definiţi în standardele SR EN 13201și menținerea lor în standardele în vigoare;
· asigurarea siguranței circulatiei rutiere și pietonale;
· creșterea gradului de securitate individuală și colectivă în cadrul comunităților locale;
· punerea în valoare, printr-un iluminat adecvat, a elementelor arhitectonice și peisagistice ale localităților, precum și marcarea evenimentelor festive și a sărbătorilor legale sau religioase; 
· optimizarea consumului de energie în paralel cu îmbunătăţirea calităţii iluminatului public din comună;
· realizarea unui raport optim calitate/cost şi a unui echilibru între riscurile şi beneficiile asumate prin contract; structura şi nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale;
· administrarea corectă și eficientă a bunurilor din proprietatea publică și a banilor publici;
· ridicarea gradului de civilizație, a confortului și a calității vieții;
· susținerea și stimularea dezvoltării economico-sociale a localităților;
· nediscriminarea și egalitatea tuturor consumatorilor;
· dezvoltarea durabilă a sistemului de iluminat public
· liberul acces la informații privind aceste servicii publice;
· transparența, consultarea și antrenarea în decizii a cetățenilor.

Operatorul serviciului de iluminat public trebuie să asigure:
· respectarea legislaţiei, normelor, prescripţiilor şi regulamentelor privind igiena şi protecţia muncii, protecţia mediului, urmărirea comportării în timp a sistemului de iluminat public, prevenirea şi combaterea incendiilor;
· exploatarea, întreţinerea şi reparaţia instalaţiilor cu personal autorizat, în funcţie de complexitatea instalaţiei şi specificul locului de muncă;
· respectarea indicatorilor de performanţă şi calitate stabiliţi prin contractul de delegare a gestiunii, sau prin hotărârea de dare în administrare a serviciului şi precizaţi în regulamentul serviciului de iluminat public;

· întreţinerea şi menţinerea în stare de permanentă funcţionare a sistemelor de iluminat public;
· furnizarea autorităţii administraţiei publice locale, respectiv A.N.R.S.C., a informaţiilor solicitate şi accesul la documentaţiile pe baza cărora prestează serviciul de iluminat public, în condiţiile legii;
· creşterea eficienţei sistemului de iluminat în scopul reducerii tarifelor, prin reducerea costurilor de producţie, a consumurilor specifice de materiale şi materii, energie electrică;
· prestarea serviciului de iluminat public la toţi utilizatorii din raza unităţii administrativ-teritoriale pentru care are hotărâre de dare în administrare sau contract de delegare a gestiunii; 
· personal de intervenţie operativă;
· conducerea operativă prin dispecer;
· înregistrarea datelor de exploatare şi evidenţa lor;
· analiza modului în care se respectă realizarea normelor de consum şi stabilirea operativă a măsurilor ce se impun pentru eliminarea abaterilor,
· încadrarea în norme şi evitarea oricărei forme de risipă;
· elaborarea programelor de măsuri pentru încadrarea în normele de consum de energie electrică şi pentru raţionalizarea acestor consumuri;
· realizarea condiţiilor pentru prelucrarea automată a datelor referitoare la funcţionarea economică a instalaţiilor de iluminat public;
· statistica incidentelor, avariilor şi analiza acestora;
· instituirea și gestionarea unui sistem de înregistrare, investigare, soluţionare şi raportare privind reclamaţiile făcute de beneficiari în legătură cu calitatea serviciilor;
· soluționarea operativă a incidentelor;
· funcţionarea normală a tuturor componentelor sistemului de iluminat public;
· evidenţa orelor de funcţionare a componentelor sistemului de iluminat public;
· aplicarea de metode performante de management care să conducă la funcţionarea cât mai bună a instalaţiilor de iluminat şi reducerea costurilor de operare;
· elaborarea planurilor anuale de revizii şi reparaţii executate cu forţe proprii şi cu terţi şi aprobarea acestora de către administraţia publică locală;
· executarea în bune condiţii şi la termenele prevăzute a lucrărilor de reparaţii care vizează funcţionarea economică şi siguranţa în exploatare;
· iniţierea şi avizarea lucrărilor de reabilitare şi de introducere a tehnicii noi pentru îmbunătăţirea performanţelor tehnico-economice ale sistemului de iluminat public;
· dotare proprie cu instalaţii şi echipamente specifice necesare pentru prestarea activităţilor asumate prin contract sau prin hotărârea de dare în administrare;
· alte condiţii specifice stabilite de autoritatea administraţiei publice locale.




Operatorul are obligatia să îndeplinească și gestionarea consumului de energie pentru sistemul de iluminat public ce implică asumarea următoarelor atributii:
· monitorizarea și raportarea consumului de energie;
· optimizarea și reducerea cheltuielilor de întreținere și mentenanță, ca și costuri de operare aferente sistemului de iluminat public;
· aplicarea măsurilor de eficiență energetică conform legislației și reglementărilor în vigoare aplicabile elementelor infrastructurii sistemului de iluminat public.
Obligațiile operatorului sunt înscrise în cuprinsul contractului de delegare a gestiunii serviciului de iluminat public.

Cuprinsul prevederilor din procedura de delegare a gestiunii trebuie să fie în acord cu legislația incidentă, respectiv, cu regulamentul cadru adoptat de ANRSC prin Ordinul nr. 86/2007, precum și regulamentul autorității publice locale privind iluminatul public.

Responsabilitățile personalului operativ al operatorului sunt cuprinse în regulamentul de organizare și funcționare a serviciului de iluminat public (regulamentul de serviciu se întocmeşte pe baza regulamentului-cadru al serviciului de iluminat public). 

În caietele de sarcini sunt precizate condiţiile de realizare a reparaţiilor (curente şi capitale), a investiţiilor precum şi a altor cheltuieli pe care le va face operatorul, specificându-se modul de aprobare şi decontare a acestora în cadrul relaţiilor contractuale dintre autoritatea administraţiei publice locale şi operator.

3. Serviciul de iluminat public – situația actuală
Până în acest moment, comuna Tăcuta nu a beneficiat de un sistem de gestiune a serviciului de iluminat public.
Primăria a realizat o serie de investiții care au ridicat gradul de fiabilitate a sistemului de iluminat si a înlaturat o serie de probleme care apăreau în funcționarea optimă a acestuia.
Comuna Tăcuta asigură mentenanța și întreținerea sistemului de iluminat public prin executarea de lucrări care execută intervențiile curente, fără însă să existe un plan de acțiune pentru următorii 5 ani.

Serviciul de iluminat public se realizează prin intermediul unui ansamblu tehnologic şi funcţional, alcătuit din construcţii, instalaţii şi echipamente specifice, denumit în continuare sistem de iluminat public.







3.1 Organizarea actuală a serviciului de iluminat public
Sistemul de iluminat public este compus din: 
· puncte de aprindere şi cutii de distribuţie – din care se comandă şi se alimentează cu energie electrică sistemul de iluminatul public; 
· reţeaua de distribuție cu energie electrică (aeriană) LEA JT – care asigură transportul energiei electrice de la punctele de aprindere şi de la cutiile de distribuţie la aparatele de iluminat;
· stâlpii de iluminat public; 
· prelungiri (console) metalice – care asigură prinderea pe stalp şi orientarea aparatelor de iluminat faţă de carosabil; 
· aparate de iluminat. 
Pentru comanda centralizată a aprinderii/ stingerii iluminatului public, sistemul de iluminat public cuprinde mai multe puncte de aprindere.
Reţele electrice din localitate sunt dispuse în general pe stâlpi de beton cu înălţimea utilă între 9 şi 10m.
Aparatele / corpurile de iluminat sunt amplasate la înălţimi cuprinse între 7 şi 8 m, iar circuitele electrice sunt realizate din linii electrice aeriene izolate sau neizolate.
Delimitarea instalaţiei de iluminat public de instalaţiile furnizorului de energie electrica se stabileşte la punctul de racord al cablurilor de plecare din tablourile şi cutiile de distribuţie.

Serviciul de iluminat public, care constituie subiectul oportunităţii de delegare a gestiunii are ca obiect de activitate următoarele instalaţii de iluminat ale comunei Tăcuta:
· instalațiile de iluminat a căilor rutiere;
· instalațiile de iluminat a  zonelor rezidențiale;
· instalațiile de iluminat a zonelor comerciale;
· instalațiile de iluminat a zonelor de promenadă;
· instalațiile de iluminat a parcurilor și grădinilor;
· instalațiile de iluminat a clădirilor și monumentelor.

Totodată fac obiectul contractelor de delegare a gestiunii activităţile de operare propriu - zisă, gestionare, administrare, exploatare, întreţinere a infrastructurii aferente serviciului de iluminat public.

Serviciul de iluminat public, care constituie subiectul oportunităţii de delegare a gestiunii, nu are ca obiect de activitate eventualele lucrări şi proiecte de investiţii realizate prin diverse fonduri nerambursabile.
Inventarul corpurilor de iluminat

Componentele Sistemului de iluminat public,  descrierea instalaţiilor, starea fizică şi gradul de automatizare a acestora sunt prezentate în anexa nr.1.




3.2.	Obiectul serviciului de iluminat public
Gestionarea și administrarea serviciului de iluminat public se va executa astfel încât să se realizeze:
· verificarea şi supravegherea continuă a funcţionării reţelelor electrice de joasă tensiune, posturilor de transformare, cutiilor de distribuţie şi a corpurilor de iluminat;
· corectarea şi adaptarea regimului de exploatare la cerinţele utilizatorului;
· controlul calităţii serviciului asigurat;
· întreţinerea tuturor componentelor sistemului de iluminat public;
· menţinerea în stare de funcţionare la parametrii proiectaţi a sistemului de iluminat public;
· măsurile necesare pentru prevenirea deteriorării componentelor sistemului de iluminat public;
· întocmirea sau reactualizarea, după caz, a documentaţiei tehnice necesare realizării unei exploatări economice şi în condiţii de siguranţă;
· respectarea instrucţiunilor furnizorilor de echipamente;
· funcţionarea instalaţiilor de iluminat, în conformitate cu programele aprobate;
· respectarea instrucţiunilor/procedurilor interne şi actualizarea documentaţiei;
· respectarea regulamentului de serviciu aprobat de autoritatea administraţiei publice locale, în condiţiile legii;
· funcţionarea pe baza principiilor de eficiență economică, având ca obiectiv reducerea costurilor specifice pentru realizare a serviciului de iluminat public;
· menţinerea capacităţilor de realizare a serviciului şi exploatarea eficientă a acestora, prin urmărirea sistematică a comportării reţelelor electrice, echipamentelor, întreţinerea acestora, planificarea reparaţiilor capitale, realizarea operativă şi cu costuri minime a reviziilor/reparaţiilor curente;
· îndeplinirea indicatorilor de performanță și calitate ai serviciului prestat, specificaţi în regulamentul serviciului;
· încheierea contractelor cu furnizorii de utilităţi, servicii, materiale şi piese de schimb, prin aplicarea procedurilor concurenţiale impuse de normele legale în vigoare privind achiziţiile de lucrări sau de bunuri;
· un sistem prin care sa poată primi informaţii sau să ofere consultanţă şi informaţii privind orice problemă sau incidente care afectează sau pot afecta siguranţa, disponibilitatea şi/sau alţi indicatori de performanță ai serviciilor de iluminat;
· asigurarea, pe toată durata de executare a serviciului, de personal calificat şi în număr suficient pentru îndeplinirea activităţilor ce fac obiectul serviciului de iluminat public; 
· urmărirea şi înregistrarea indicatorilor de performanta aprobaţi pentru serviciul de iluminat public se va face de către operator pe baza unei proceduri specifice;




· instituirea şi aplicarea unui sistem de comunicare cu beneficiarii cu privire la reglementările noi ce privesc serviciul de iluminat public şi modificările survenite la actele normative din domeniu. În termen de 60 de zile calendaristice de la data încredinţării serviciului de iluminat public va prezenta autorităţii administraţiei publice locale modul de organizare a acestui sistem;
· informarea utilizatorului şi a beneficiarilor despre planificarea anuală a reparaţiilor/reviziilor ce se vor efectua la sistemul de iluminat public.

4. Analiza soluţiilor pentru funcţionarea serviciului de iluminat public
Aspecte generale privind gestiunea serviciului de iluminat public
Legea nr. 230/2006 stabilește la art. 18 alin. (1) modalitatea în care autoritatea publică locală competentă poate realiza gestiunea serviciului de iluminat public, indicând punctual liniile directoare de către trebuie să se țină cont în acțiunile desfășurare în acest domeniu: 
“a) mărimea, gradul de dezvoltare și particularitățile economico-sociale ale localităților; 
b) starea sistemului de iluminat public existent; 
c) posibilitățile locale de finanțare a exploatării, întreținerii și dezvoltării serviciului și a structurii tehnico-edilitare aferente”. 

Pe baza informațiilor rezultate în conformitate cu elementele enunțate anterior autoritatea publică locală va elabora indicatorii de performanță care trebuie îndepliniți de serviciul de iluminat public, stabilindu-i prin hotărâre de consiliu local, cu respectarea prevederilor regulamentului-cadrul al serviciului (Anexă la Ordinul nr. 86/2006 al ANRSC).

 În art. 7 alin. (2) din Legea nr. 230/2006 se menționează expres faptul că indicatorii de performanță care vor influența evaluarea și opțiunea gestiunii serviciului trebuie să se supună cu prioritare necesităților reale ale comunităților locale, să țină cont de starea tehnică precum și de eficiența sistemului de iluminat public existent. 

Propunerea și adoptarea acestor parametrii de evaluare a serviciului de iluminat public trebuie conform legii să se realizeze în urma unor consultări și dezbateri publice (art. 18 alin. 2 din Legea nr. 230/2006).

O evaluare corectă a modalității de gestiune a serviciului de iluminat public se supune astfel cum am subliniat anterior atât legii – care stabilește criterii generale de evaluare – însă mai ales regulamentului propriu local al servicului și eventual caietului de sarcini aferent. 








Prevederile care trebuie avute în vedere trebuie să cuprindă informații reale privitoare la:
a) nivelurile de iluminat, pe zone caracteristice;
b) indicatorii de performanţă a serviciului;
c) condiţiile tehnice;
d) infrastructura aferentă serviciului;
e) raporturile operator-utilizator.

4.1.	Opţiuni pentru organizarea serviciului de iluminat public
Legea nr. 230/2006 oferă autorității publice locale posibilitatea ca pe baza unei evaluări realizate conform celor menționate anterior să opteze pentru gestiunea directă serviciului de iluminat public sau pentru gestiunea delegată a acestui serviciu.

Gestiunea directă 
Conform prevederilor art. 19 din Legea nr. 230/2006, în cazul gestiunii directe “autorităţile administraţiei publice locale sau asociaţiile de dezvoltare comunitară, după caz, îşi asumă nemijlocit toate sarcinile şi responsabilităţile cu privire la înfiinţarea, organizarea, finanţarea, coordonarea, administrarea, gestionarea, exploatarea şi asigurarea funcţionării serviciului de iluminat public”.

Gestiunea directă presupune totodată utilizarea unor operatori definiți și licențiați în conformitate cu dispozițiile Legii nr. 51/2006. 
În cazul acestei modalități de gestiune a serviciului de iluminat public, autoritatea publică locală emite o hotărâre de dare în administrare a infrastructurii tehnico-edilitare, pe baza licenței eliberată de către A.N.R.S.C..

Legea nr. 230/2006 menționează așadar faptul că în cadrul acestei modalități de gestiune autoritatea publică locală emite doar un mandat de administrare către operatori specializați și acreditați a serviciului, astfel încât atribuțiile privitoare la finanțare, coordonare, administrare, exploatare și mentenanță revin acesteia.

Opțiunea manifestată de către autoritatea publică locală pentru gestiunea directă poate fi argumentată doar atunci când din evaluarea dimensiunii sistemului, a gradului de dezvoltare a acestuia, a particularităților economico-sociale ale localităților și implicit a posibilității autorității de finanțare ar rezulta un raport care să respecte în integralitate principiile de funcționare ale serviciului stabilite prin art. 9 și 10 din Regulamentul-cadru din 20 martie 2007 al serviciului de iluminat public, Anexă a Ordinului nr. 86/2007 emis de A.N.R.S.C.

Legea nr. 51/2006 privind serviciile comunitare de utilități publice menționează în art. 28 alin.(2) faptul că pentru realizarea gestiunii directe este necesar ca la nivelul autorității administrației publice locale să poată exista structuri proprii (operatori de drept public sau privat) care să desfășoare activitatea aferentă. Aceste structuri pot fi:
a) servicii publice de interes local sau județean, specializate, cu personalitate juridică, înființate și organizate în subordinea consiliilor locale ori judeţene, după caz, prin hotărâri ale unităţilor administrativ-teritoriale; 
b) societăţi reglementate de Legea nr. 31/1990, republicată, cu modificările şi completările ulterioare, cu capital social integral al unităţilor administrativ-teritoriale, înfiinţate de autorităţile deliberative ale unităţilor administrativ-teritoriale respective.În ipoteza în care la nivelul autorității publice locale nu pot exista asemenea structuri care să beneficieze implicit și de infrastructura aferentă unei bune desfășurări a activității incidente ipoteza realizării serviciului prin gestiune directă nu se poate realiza. Evaluarea în sine a structurii odată ce a fost identificată se realizează precum am menționat după criteriile specifice serviciului, în cazul de față incidente fiind normele din cuprinsul Legii nr. 230/2006, respectiv, cele din Regulamentul Cadru aprobat ca anexă la Ordinul nr. 86/2007 al ANRSC.

Gestiunea delegata
Această modalitate de gestiune a serviciului de iluminat public presupune transferul printr-un contract a sarcinilor și responsabilităților instituite în acest domeniu din patrimoniul autorităților locale către un operator cu statut de societate comercială cu capital public, privat sau mixt. 

Odată cu delegarea sarcinilor și responsabilităților, autoritatea publică locală transferă și exploatarea și administrarea serviciului, astfel încât operatorul să poată acționa în mod independent și responsabil în vederea realizării obligațiilor contractuale, atingerii parametrilor de performanță, precum și a obiectivelor din lege.

Gestiunea delegată reprezintă o excepție legală de la responsabilitatea impusă autorității publice locale în privința gestionării serviciului de iluminat public, respectiv, de la obligația generală a acesteia de a satisface exigențele obiectivelor impuse de lege în acest domeniu.

Activitatea operatorilor care vor prelua gestiunea sistemului este reglementată de Legea nr.51/2006 a serviciilor comunitare de utilități publice care vor presta  serviciul de iluminat public în baza contractului de delegare a gestiunii, aprobat de autorităţile administraţiei publice locale şi în baza licenţei eliberate de autoritatea competentă [art. 20 alin. (3) din Legea nr. 230/2006]. Prevederile contractului prin care se realizează delegarea sunt stabilite de către Legea nr. 51/2006, iar cuprinsul său în ceea ce privește drepturile și obligațiile părților trebuie să se supună principiilor care derivă din Legea nr. 230/2006 privind iluminatul public, precum și din Regulamentul cadru aprobat ca anexă la Ordinul nr. 86/2007 al ANRSC.

Diferență fundamentală care există între gestiunea directă și gestiunea delegată în cazul serviciului de iluminat public este că dacă în prima ipoteză autoritatea publică locală pastrează în patrimoniul ei toate obligațiile privind îndeplinirea obiectivelor din lege, implicit, responsabilitățile de finanțare și întreținere, în cea de-a doua ipoteză, operatorul public sau privat preia în integralitate sarcinile aferente, cu excepția prerogativelor privind adoptarea politicilor și strategiilor de dezvoltare a serviciului, respectiv, a programelor de dezvoltare a sistemului de iluminat public, precum şi drepturile şi competenţele precizate la art. 17 alin. (1) din Legea nr. 230/2006. 
Astfel, obiectul contractelor de delegare a gestiunii serviciului poate include: activităţile de operare propriu-zisă: gestionare, administrare, exploatare, întreţinere.

Art. 17 alin. (1) stabilește drepturile pe care autoritatea publică le va avea în raport cu operatorul public sau privat căruia îi va fi acordată delegarea gestiunii serviciului, respectiv, cele privitoare la supraveghere și control:
a) modul de fundamentare a tarifelor şi respectarea metodologiei de stabilire, ajustare sau de modificare a acestora, emise de A.N.R.S.C; 
b) modul de îndeplinire a obligaţiilor contractuale asumate de operatori şi activităţile desfăşurate de aceştia; 
c) calitatea şi eficienţa serviciului prestat, corespunzător indicatorilor de performanţă a serviciului, stabiliţi conform legii; 
d) modul de administrare, de exploatare, de conservare şi de menţinere în funcţiune, dezvoltarea şi/sau modernizarea sistemului de iluminat public.

În mod complementar, la secțiunea privitoare la gestiunea delegată din cuprinsul legii nr. 230/2006 [art. 21 alin. (2)] se prevede expres faptul că toate activităţile de monitorizare şi control privind modul de respectare de către operatori a condiţiilor de emitere şi menţinere a licenţelor revin A.N.R.S.C., iar cele privind indicatorii de performanţă stabiliţi în contractele de delegare a gestiunii revin autorităţilor administraţiei publice locale.

Conform art. 22 alin. (5) din Legea nr. 230/2006 autoritatea publică locală are competența exclusivă de a impune în acord cu legea toate exigențele necesare pentru realizarea în bune condiții a delegării. 

Astfel legea nu limitează accesul la procedura de selecție a delegării, fiind permisă participarea oricăror operatori, chiar și a celor nou-înființați, cu respectarea însă a condițiilor impuse de către autoritatea publică locală.

În virtutea atribuțiilor de reprezentare ale administrației publice locale, așa cum reies din cuprinsul Legii nr. 215/2001, aceasta va impune exigențele necesare privitoare la asigurarea existenţei garanţiilor profesionale şi financiare ale operatorului, precum şi modalitatea de respectare a indicatorilor de performanţă. 

Prin cuprinsul contractului de delegare autoritatea publică locală poate impune prevederi și cu privire la nivelul tarifelor aplicate privind prestarea serviciului în condiţii de calitate şi de cantitate corespunzătoare, toate acestea constituind criteriile principale pentru atribuirea contractelor de delegare a gestiunii.

Din cele prezentate mai sus se înţelege că alternativele pentru organizarea serviciului de iluminat public din comuna Tăcuta sunt fie organizarea serviciului de către U.A.T. Tăcuta, fie delegarea gestiunii către un operator licenţiat.



Trebuie menţionat un aspect important, care va influenţa foarte mult analiza opţiunilor pentru organizarea serviciului de iluminat public şi anume faptul că serviciul de iluminat public este o activitate care nu este generatoare de profit.

În continuare vor fi analizate cele două opţiuni.


4.2. Organizarea serviciului de iluminat public de către autorităţile locale 
Pentru ca un operator să fie autorizat de A.N.R.E. și să fie licenţiat de A.N.R.S.C., va trebui să aibă o anumită structură de personal, cu pregătirea profesională corespunzătoare, o dotare minimă cu utilaje și scule, aparate de măsură, sa deţină spațiile necesare (garaj, magazii, birou, atelier de reparaţii și de producţie) cu toate utilităţile (energie electrică, gaze, încălzire, apă, canalizare).
Chiar și cu această structură, U.A.T. poate asigura doar lucrări de intervenţie şi reparaţii mici, punctuale, nu şi lucrări complexe, pentru care ar trebui contractate firme specializate.

Opțiunea pentru gestiunea directă nu poate fi argumentată din punct de vedere economic, din punct de vedere a evaluării dimensiunii sistemului de iluminat public, a gradului de dezvoltare a acestuia, a particularităților economico-sociale ale comunei Tăcuta și implicit a posibilității autorității de finanțare.

Din gestiunea directă a sistemului de iluminat public în comuna Tăcuta, nu ar rezulta un raport care să respecte în integralitate principiile de funcționare ale serviciului stabilite prin art. 9 și 10 din Regulamentul-cadru din 20 martie 2007 al serviciului de iluminat public, Anexă a Ordinului nr. 86/2007 emis de A.N.R.S.C.

După cum se vede, cheltuielile cu acest departament ar fi foarte mari, la acestea se adaugă și costul cu echipamentele de iluminat care trebuie înlocuite și alte tipuri de cheltuieli cum ar fi cheltuieli de formare personal, cheltuieli de întreținere utilaje, cheltuieli cu dobânzi pentru eventuale credite etc., în condiţiile în care acest departament poate asigura doar o parte din activităţile serviciului de iluminat public. 

De asemenea, calitatea prestării serviciului de iluminat nu este una foarte bună, deoarece personalul redus nu poate acoperi decât maxim două schimburi în timpul săptămânii.

Explicaţia acestui lucru este dată de faptul ca serviciul de iluminat public este un serviciu care presupune intervenţii în timp rapid, pentru remedierea avariilor, astfel încât cetăţenii să nu aibă de suferit de pe urma întreruperii iluminatului stradal. De aceea, serviciul trebuie să acopere o durată cât mai mare din zi, din săptămână şi din an. Ideal ar fi ca el să fie asigurat 24 de ore din 24.

Pe de altă parte, în comuna Tăcuta necesitatea intervenţiilor la instalaţia de iluminat public nu are frecvenţă mare, un defect se poate produce la câteva zile sau chiar câteva săptămâni.
Totodată se poate produce un defect major, la care personalul să fie depăşit de volumul lucrărilor necesare. 
Lucrările de întreţinere planificate nu necesită o durată foarte mare. De aceea, personalul unui eventual serviciu de iluminat public organizat de autorităţile locale nu ar avea încărcare 100% în timpul programului de lucru, în majoritatea timpului lipsind activitatea. 

Concluzia este că acest serviciu ar fi rentabil dacă se asigură o activitate continuă, ceea ce înseamnă o instalaţie de iluminat public mult mai mare sau asigurarea serviciului pentru mai multe instalaţii ele iluminat. Doar în aceste condiţii personalul angajat ar avea activitate pe întreaga durată a programului de lucru.


4.3. Delegarea gestiunii serviciului de iluminat public
Aceasta modalitate de gestiune a serviciului de iluminat public presupune transferul printr-un contract a sarcinilor și responsabilităților instituite în acest domeniu din patrimoniul autorităților locale către un operator cu statut de societate comercială cu capital public, privat sau mixt. 

Odată cu delegarea sarcinilor și responsabilităților, autoritatea public locală transferă și exploatarea și administrarea serviciului, astfel încât operatorul să poată acționa în mod independent și responsabil în vederea realizării obligațiilor contractuale, atingerii parametrilor de performanță, precum și a obiectivelor din lege.

Gestiunea delegată reprezintă o excepție legală de la responsabilitatea impusă autorității publice locale în privința gestionării serviciului de iluminat public, respectiv, de la obligația generală a acesteia de a satisface exigențele obiectivelor impuse de lege în acest domeniu.

Activitatea operatorilor care vor prelua gestiunea sistemului este reglementată de Legea nr.51/2006 a serviciilor comunitare de utilități publice care vor presta serviciul de iluminat public în baza contractului de delegare a gestiunii, aprobat de autorităţile administraţiei publice locale şi în baza licenţei eliberate de autoritatea competentă [art. 20 alin. (3) din Legea nr. 230/2006]. Prevederile contractului prin care se realizează delegarea sunt stabilite de către Legea nr. 51/2006, iar cuprinsul său în ceea ce privește drepturile și obligațiile părților trebuie să se supună principiilor care derivă din Legea nr. 230/2006 privind iluminatul public, precum și din Regulamentulcadru aprobat ca anexă la Ordinul nr. 86/2007 al ANRSC.








Diferență fundamentală care există între gestiunea directă și gestiunea delegată în cazul serviciului de iluminat public este că dacă în prima ipoteză autoritatea publică locală pastrează în patrimoniul ei toate obligațiile privind îndeplinirea obiectivelor din lege, implicit, responsabilitățile de finanțare și întreținere, în cea de-a doua ipoteză, operatorul public sau privat preia în integralitate sarcinile aferente, cu excepția prerogativelor privind adoptarea politicilor și strategiilor de dezvoltare a serviciului, respectiv, a programelor de dezvoltare a sistemului de iluminat public, precum şi drepturile şi competenţele precizate la art. 17 alin. (1) din Legea nr. 230/2006. Astfel, obiectul contractelor de delegare a gestiunii serviciului poate include: activităţile de operare propriu-zisă: gestionare, administrare, exploatare, întreţinere.

Art. 17 alin. (1) stabilește drepturile pe care autoritatea publică le va avea în raport cu operatorul public sau privat căruia îi va fi acordată delegarea gestiunii serviciului, respectiv, cele privitoare la supraveghere și control: a) modul de fundamentare a tarifelor şi respectarea metodologiei de stabilire, ajustare sau de modificare a acestora, emise de A.N.R.S.C; b) modul de îndeplinire a obligaţiilor contractuale asumate de operatori şi activităţile desfăşurate de aceştia; c) calitatea şi eficienţa serviciului prestat, corespunzător indicatorilor de performanţă a serviciului, stabiliţi conform legii; d) modul de administrare, de exploatare, de conservare şi de menţinere în funcţiune, dezvoltarea şi/sau modernizarea sistemului de iluminat public.

În mod complementar, la secțiunea privitoare la gestiunea delegată din cuprinsul legii nr. 230/2006 [art. 21 alin. (2)] se prevede expres faptul că toate activităţile de monitorizare şi control privind modul de respectare de către operatori a condiţiilor de emitere şi menţinere a licenţelor revin A.N.R.S.C., iar cele privind indicatorii de performanţă stabiliţi în contractele de delegare a gestiunii revin autorităţilor administraţiei publice locale.

Conform art. 22 alin. (5) din Legea nr. 230/2006 autoritatea publică locală are competența exclusivă de a impune în acord cu legea toate exigențele necesare pentru realizarea în bune condiții a delegării. Astfel legea nu limitează accesul la procedura de selecție a delegării, fiind permisă participarea oricăror operatori, chiar și a celor nou-înființați, cu respectarea însă a condițiilor impuse de către autoritatea publică locală. În virtutea atribuțiilor de reprezentare ale administrației publice locale, așa cum reies din cuprinsul Legii nr. 215/2001, aceasta va impune exigențele necesare privitoare la asigurarea existenţei garanţiilor profesionale şi financiare ale operatorului, precum şi modalitatea de respectare a indicatorilor de performanţă. 

Prin cuprinsul contractului de delegare autoritatea publică locală poate impune prevederi și cu privire la nivelul tarifelor aplicate privind prestarea serviciului în condiţii de calitate şi de cantitate corespunzătoare, toate acestea constituind criteriile principale pentru atribuirea contractelor de delegare a gestiunii.




4.4.	Analiza opţiunilor şi alegerea soluţiei pentru organizarea serviciului de iluminat public
Delegarea gestiunii serviciului de iluminat public presupune concesionarea acestui serviciu către un operator licenţiat, care este o societate comercială specializată în astfel de prestări de servicii. Acest operator are personal de specialitate şi utilaje pe care le utilizează în mai multe contracte şi lucrări, reuşind astfel să acopere o arie mai mare de lucrări raportată la serviciul de iluminat public din comuna Tăcuta.

Costurile de operare ale serviciului public de iluminat se vor reduce astfel, datorită faptului că operatorul va asigura încărcarea pentru personalul său şi din alte contracte. La fel costurile referitoare la utilaje se vor distribui.

De asemenea operatorul este o companie cu experienţă net superioară în domeniu faţă de un serviciu nou înfiinţat, chiar dacă acesta îşi angajează personal calificat. Operatorul are experienţa unei activităţi îndelungate în domeniu şi această experienţă îl ajută să optimizeze costurile reparaţiilor şi ale investiţiilor.

Din toate punctele de vedere, financiar, reducerea consumului de energie electrica, creşterea calitatții serviciului, creşterea calității vieţii locuitorilor, creşterea gradului de securitate individuală și colectivă în cadrul comunităţii locale, precum și a gradului de siguranţă a circulaţiei rutiere și pietonale, susţinerea și stimularea dezvoltării economico-sociale a comunei, ridicarea gradului de civilizaţie, a confortului și implicit a calității vieţii, punerea în valoare a elementelor arhitectonice și peisagistice ale comunei, marcarea evenimentelor festive și a sărbătorilor legale și religioase, delegarea gestiunii serviciului de iluminat public este opţiunea cea mai avantajoasă.

Datorită faptului că serviciul de iluminat public nu este o activitate generatoare de profit, nu este nevoie de o altă analiză de fezabilitate decât de comparaţie între cheltuielile anuale cu acest serviciu, pentru a determina opţiunea cea mai avantajoasă din punct de vedere financiar.

Şi din celelalte puncte de vedere şi anume calitatea serviciului şi acoperirea 100% a obiectului acestui serviciu, incluzând posibilele lucrări de modernizare și de extindere, opţiunea de delegare a serviciului de iluminat este cea mai avantajoasă.

Autoritatea publică locală are posibilitatea de a opta între cele două variante de abordare a gestiunii serviciului de iluminat public, ale căror avantaje şi dezavantaje sunt prezentate sintetic în tabelul următor:







	
	AVANTAJE
	DEZAVANTAJE

	GESTIUNE DIRECTĂ
	• Menținerea responsabilității față de populația deservită;
• menţinerea autorităţii nemijlocite a consiliului local asupra activităţii
• tarife mai mici decât în cazul gestiunii delegate, neexistând profit;
• menținerea autorității nemijlocite a primariei asupra activității;
• accesul la fonduri europene destinate autorităților publice.


	
• Ritm lent de investiții, bazat exclusiv pe fluxul de numerar din exploatare și pe sumele puse la dispozitie de către ordonatorul de credite; 
• Consiliul local ar trebui să furnizeze in continuare fonduri și garanții în calitatea de acționar unic (dacă se organizează o societate pe acțiuni pentru operarea serviciului); 
• creșterea numărului de persoane din cadrul aparatului propriu al Primarului, personal care să se ocupe de serviciul respectiv; 
• costuri suplimentare cu: dotări cu echipamente și utilaje specifice, mijloace de transport și intervenție, personal, instruire, personal;
• cheltuieli suplimentare de licenţiere şi autorizare A.N.R.S.C. pentru viitorul operator şi personalul acestuia
• lipsa experienţei în managementul profesionist al serviciului
• ritmul mai lent de intervenţie în teren, bazat exclusiv pe fluxul de numerar din exploatare şi pe sumele puse la dispoziţie
• imobilizarea de resurse financiare importante pentru realizarea de stocuri de materiale

	
	AVANTAJE
	DEZAVANTAJE

	GESTIUNE DELEGATĂ
	• Know how net superior al operatorului;
• parametrii serviciului pot fi clar definiţi în contract astfel încât majoritatea riscurilor de execuţie şi exploatare să fie transferate operatorului
• posibilitatea inserării unor clauze de penalizare şi reziliere în contract.
• operativitate crescută în realizarea lucrărilor şi soluţionarea sesizărilor
• consiliul local va avea calitatea de a superviza și a reglementa conformarea operatorului la cerințele impuse în contract și nu de gestiune directă a serviciului;
• Consiliul local va avea drept de control final asupra derulării serviciului, având posibilitatea de a întrerupe delegarea de gestiune în cazul în care operatorul are o activitatea defectuoasă care persistă – prin clauzele de penalizare și de reziliere ale contractului;
• Consiliul local are putere decizională pentru ca în momentul încredințării contractului, acesta să includă toate prevederile optime;

	
• Negocierea unui contract detaliat pe termen lung, în special pentru prima parte a contractului, cea în care se realizează investitiile; 
• consiliul local trebuie să își adapteze rolurile de administrator și reglementator pe durata contractului și va trebui să se concentreze pe negociere, monitorizare și supervizare. 
• monopol pe termen lung atribuit operatorului, cu dificultăți de ieșire din contract în caz de neperformanță; 
• consiliul local trebuie să asigura finanțarea prestării serviciului; 
• tarife mai ridicate de prestare a serviciului;







5.1.	Concluzii si recomandări
După cum se poate remarca din tabelul prezentat anterior, ţinând cont de natura şi starea actuală a serviciului, de mărimea şi complexitatea sistemului de iluminat public, şi de recomandările legislaţiei specifice (art. 9, lit. 1 din Legea 230/2006 a serviciului de iluminat public) considerăm că modalitatea cea mai adecvată de gestiune a serviciului de iluminat public al comunei Tăcuta, este gestiunea delegată iar forma cea mai potrivită a contractului de delegare este cea a contractului de concesiune de servicii.

Prin urmare, prezentul Studiu de oportunitate propune delegarea serviciului de iluminat public către un operator licenţiat.

Autoritatea publică care adoptă soluția delegării serviciului are obligația de a verifica respectarea permanentă a indicatorilor de performanță ai serviciului de către persoana juridică care a preluat gestiunea. 

În mod similar, atribuțiile autorității publice locale în privința iluminatului public atunci când se optează pentru formula delegării gestiunii se regăsesc și în art. 4 alin. 2 din Ordinul nr. 86 din 20/03/2007 al Autorității Naționale de Reglementare pentru Serviciile Publice de Gospodărire Comunală, evaluarea activității din domeniu fiind realizată pe criterii de competitivitate și eficiență economică și managerială, “având ca obiectiv atingerea şi respectarea indicatorilor de performanţă a serviciului, stabiliţi prin contractul de delegare a gestiunii, respectiv prin hotărârea de dare în administrare, în cazul gestiunii directe”. 

În definitiv, norma legală menționată stabilește în art. 4 alin. 3 că în vederea asigurării criteriilor de performanță ale sistemului de iluminat așa cum au fost menționate anterior, indiferent de forma de gestiune, “autoritățile administrației publice locale vor urmări obținerea unui serviciu de iluminat public corespunzător interesului general al comunităților locale pe care le reprezintă, în conformitate cu legislația în vigoare și cu reglementările C.I.E”.















5.2.	Durata estimata a contractului
Conform art. 22 alin. 2 din Legea nr. 230/2006 trebuie subliniat faptul că pe toată durata derulării contractului de delegare a gestiunii, bunurile mobile sau imobile aparţinând domeniului public ori privat al unităţilor administrativ-teritoriale, utilizate pentru realizarea serviciului, se vor concesiona operatorului căruia i s-a atribuit contractul de delegare a gestiunii.

Art. 24 din legea nr. 230/2006 prevede în mod explicit atributul autorității publice locale ca odată cu luarea deciziei privind delegarea gestiunii serviciului de iluminat public să stabilească în acord cu dispozițiile legii nr. 51/2006 cuprinsul contractului propus, respectiv, drepturile și obligațiile părților, precum și întinderea acestora. Astfel, durata contractului de delegare a gestiunii trebuie să fie stabilită în acord cu interesul comunității locale, cu progamul de dezvoltare a sistemului aferent serviciului, fără însă a fi mai mare decât durata necesară amortizării investițiilor, cu rezerva de a nu depăși 49 de ani, cum prevede art. 24 alin. 2 din Legea nr.230/2006.

Durata stabilită în contract trebuie să nu încalce drepturile unor alți operatori care au convenții similare în derulare, pentru a se suprapune cele două delegări ale gestiunii serviciului.

Durata contractului poate fi afectată de o denunțare unilaterală a convenției de către autoritatea administrativă, care în temeiul art. 17 din legea nr. 230/2006 are atributul de a verifica modalitatea de realizare a delegării de gestiune, respectiv, îndeplinirea conformă a obligațiilor asumate. De menționat este faptul că în acord cu dispozițiile art. 22 alin. (7) din legea nr. 230/2006 părțile pot să prevadă și alte clauze de reziliere, aspect care în mod evident poate fi în legătură cu durata, producând de altfel efecte atunci când ar intervene cazul incident.

Durata contractului de delegare a gestiunii poate fi afectată de valabilitatea licenței de operare a persoanei juridice cu care se încheie contractul. Contractele de delegare a gestiunii serviciului se reziliaza de plin drept, in conditiile art. 36 alin. (2) lit. c), din legea 230/2006 precum si in cazul retragerii licentei de operare.

Partile pot sa prevada in contracte si alte clauze de reziliere.
Art. 24 alin. 2 din Legea nr. 230/2006 prevede totodată posibilitatea prelungirii duratei în cazurile expres prevăzute: a) pentru motive de interes general, caz în care durata contractului nu poate fi prelungită cu mai mult de 2 ani; b) în cazul în care operatorul, la cererea autorităţii administraţiei publice locale şi pentru buna executare a serviciului sau pentru extinderea sistemului de iluminat public, a realizat investiţii care nu ar putea fi amortizate în termenul rămas până la expirarea contractului iniţial decât printr-o creştere excesivă a tarifelor sau a taxelor locale.





În toate cazurile descrise mai sus, prelungirea contractului poate fi decisă de către autoritatea administrativă, prin consiliul local, respectiv, Consiliul local al comunei Tăcuta.
Conform art. 32 alin. (3) din Legea serviciilor comunitare de utilităţi publice nr. 51/2006, republicată, cu modificările şi completările ulterioare durata contractelor de delegare a gestiunii este limitată iar pentru contractele a căror durată estimată este mai mare de 5 ani, aceasta se stabileşte, după caz, în conformitate cu prevederile Legii nr. 98/2016, ale Legii nr. 99/2016 şi ale Legii nr. 100/2016 şi nu va depăşi durata maximă necesare recuperării investiţiilor prevăzute în sarcina operatorului. 

Raportat la actuala strategie locală de dezvoltare a serviciului de iluminat public a comunei Tăcuta, considerăm oportun ca delegarea serviciului pentru activităţile de întreţinere menţinere, reabilitare ale sistemului de iluminat public să se facă pe o perioadă între 1 și 5 ani, cu posibilitatea prelungirii, prin acordul de voinţă al părţilor, care vor încheia un act adiţional în acest sens cu cel puţin 30 de zile calendaristice înainte de expirarea contractului.

Având în vedere cele expuse mai sus propunem ca durata concesiunii, pentru care se încheie contractul de delegare a gestiunii serviciului de iluminat public, sa fie de minim 1 an.

5.3. Licenţele obligatorii pe care trebuie să le deţină operatorul
Operatorul trebuie să deţină următoarele licenţe:
· Atestat A.N.R.E. pentru efectuarea de lucrări de instalaţii electrice de joasă tensiune şi intervenţii la instalaţiile electrice de joasa tensiune, in speţa, la instalaţiile electrice de iluminat public.
· Licenţă A.N.R.S.C. pentru operarea serviciului de iluminat public în comuna Tăcuta. Operatorul va prezenta, in termen de 90 de zile de la data semnării contractului, beneficiarului licenţa de operator de iluminat public - minim clasa 3 cu anexele aferente, eliberata de către ANRSC.



Întocmit,
ing. Zetu Constantin

